wannaphong/clean_thaiwikipedia huggingface dataset:
# แขวงบางพลัด
บางพลัด เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานครประกาศกระทรวงมหาดไทย เรื่อง เปลี่ยนแปลงพื้นที่เขตบางกอกน้อยและเขตบางพลัด กรุงเทพมหานคร  ราชกิจจานุเบกษา เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น

 ที่ตั้งและอาณาเขต 
แขวงบางพลัดตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
 ทิศเหนือ ติดต่อกับตำบลวัดชลอและตำบลบางกรวย (อำเภอบางกรวย จังหวัดนนทบุรี) มีทางรถไฟสายใต้เป็นเส้นแบ่งเขต
 ทิศตะวันออก ติดต่อกับแขวงบางอ้อ (เขตบางพลัด) แขวงถนนนครไชยศรี และแขวงวชิรพยาบาล (เขตดุสิต) มีคลองบางพลัดและแนวกึ่งกลางแม่น้ำเจ้าพระยาเป็นเส้นแบ่งเขต
 ทิศใต้ ติดต่อกับแขวงบางยี่ขัน แขวงบางบำหรุ (เขตบางพลัด) และแขวงอรุณอมรินทร์ (เขตบางกอกน้อย) มีถนนสิรินธรและถนนบรมราชชนนีเป็นเส้นแบ่งเขต
 ทิศตะวันตก ติดต่อกับแขวงตลิ่งชัน (เขตตลิ่งชัน) มีคลองบางกอกน้อยเป็นเส้นแบ่งเขต

 เส้นทางหลัก 
 ถนนจรัญสนิทวงศ์
 ถนนสิรินธร
# วิทยุแร่
วิทยุแร่  เป็นเครื่องรับวิทยุอย่างง่าย นิยมใช้กันในยุคแรกๆ ของวงการวิทยุ สามารถทำงานได้โดยไม่ต้องใช้ไฟฟ้า มีส่วนประกอบพื้นฐานเป็นสายอากาศยาว ไดโอด และหูฟังแร่

วิทยุชนิดนี้ จะรับคลื่นระบบ AM และเปล่งเสียงออกมาโดยอาศัยพลังงานที่ได้จากคลื่นวิทยุโดยตรงเรียนรู้ไฟฟ้าสื่อสาร. กรุงเทพฯ, สมาร์ทเลิร์นนิ่ง, 2551 ISBN 978-974-10-9762-3. หน้า 156.
# ไอแอพิตัส (ดาวบริวาร)
ไอแอพิตัส (;In US dictionary transcription, .) บางครั้งบางคราวก็เรียกว่า เจพิตัส ,.  เป็นดาวบริวารที่ใหญ่ที่สุดอันดับที่ 3 ของดาวเสาร์ และใหญ่ที่สุดอันดับที่ 11 ในระบบสุริยะ The moons more massive than Iapetus are: Earth Moon, The 4 Galilean moons, Titan, Rhea, Titania, Oberon, and Triton. See JPLSSD. เมื่อเทียบกับดวงจันทร์ของโลก รัศมีของมันมีประมาณ 42% และความหนาแน่นเกี่ยวกับ 32.5% ส่งผลให้มวลประมาณ 2.5% ของดวงจันทร์ของโลก
# ฌูเวา โมตีญู
ฌูเวา ฟีลีปึ อีรียา ซังตุช โมตีญู (เกิดวันที่ 8 กันยายน ค.ศ. 1986) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้กับวุลเวอร์แฮมป์ตันวอนเดอเรอส์ และทีมชาติโปรตุเกส 

เขาเริ่มเล่นฟุตบอลอาชีพกับสโมสรสปอร์ติงก่อนจะย้ายมาอยู่กับโปร์ตู ในปี ค.ศ. 2010 เขาได้รับตำแหน่งแชมป์ 11 ครั้งจาก 2 สโมสรรวมกัน ในฐานะนักฟุตบอลทีมชาติ เขาลงเล่นให้ทีมชาติตั้งแต่ ค.ศ. 2005 โดยเป็นตัวแทนทีมชาติแข่งขันฟุตบอลชิงแชมป์แห่งชาติยุโรป 2 ครั้ง
# หูฟังแร่
หูฟังแร่  เป็นหูฟังซึ่งทำจากแร่ผลึก ที่มีปรากฏการณ์เปียโซอิเล็กตริก เปลี่ยนแรงดันไฟฟ้า เป็นการยืดหดของตัวลำโพงหูฟัง ทำให้เกิดการสั่นสะเทือนเป็นเสียงออกมาตามแรงดันไฟฟ้าที่จ่าย

หูฟังแร่ จะมีลักษณะเฉพาะคือ ต้องการพลังงานน้อย (อิมพีแดนซ์สูง)เรียนรู้ไฟฟ้าสื่อสาร. กรุงเทพฯ, สมาร์ทเลิร์นนิ่ง, 2551 ISBN 978-974-10-9762-3. หน้า 156. ความไวสูง แต่คุณภาพเสียงจะไม่ดีนัก ลักษณะของตัวหูฟังที่เห็นได้ชัดคือ รูปร่างที่เป็นปุ่มยื่นเข้าไปในช่องหูของผู้ฟัง และมักผลิตมาเป็นหูฟังข้างเดียว

การใช้งานส่วนใหญ่จะอยู่ในวิทยุแร่ และวิทยุทรานซิสเตอร์ยุคแรกๆ
# รุย ปาตรีซียู
รุย เปดรู ดุช ซังตุช ปาตรีซียู (เกิด 15 กุมภาพันธ์ ค.ศ. 1988) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งผู้รักษาประตูให้แก่อาตาลันตา และทีมชาติโปรตุเกส
# คณิตศาสตร์บริสุทธิ์
โดยทั่วไปแล้ว คณิตศาสตร์บริสุทธิ์ คือวิชาคณิตศาสตร์ที่ศึกษาความคิดเชิงนามธรรมทั้งหมด ตั้งแต่คริสต์ศตวรรษที่ 18 เป็นต้นมา วิชานี้ได้เป็นส่วนหนึ่งของกิจกรรมทางคณิตศาสตร์ บางครั้งจัดเป็นคณิตศาสตร์เชิงความคิดดูตัวอย่างหัวข้อของงานที่เขียนโดยThomas Simpson จากกลางคริสต์ศตวรรษที่ 18: Essays on Several Curious and Useful Subjects in Speculative and Mixed Mathematicks, Miscellaneous Tracts on Some Curious and Very Interesting Subjects in Mechanics, Physical Astronomy and Speculative Mathematics.  และในบางครั้งการศึกษานี้เป็นความต้องการของศาสตร์อื่น ๆ เช่น การเดินเรือ ฟิสิกส์ ดาราศาสตร์ วิศวกรรมศาสตร์ เป็นต้น

มุมมองหนึ่งของคณิตศาสตร์บริสุทธิ์ บอกว่า คณิตศาสตร์บริสุทธิ์ไม่จำเป็นที่จะไม่เป็นคณิตศาสตร์ประยุกต์ กล่าวคือ สามารถศึกษาสิ่งใด ๆ เชิงนามธรรมตามธรรมชาติของมันโดยแท้ และไม่จำเป็นต้องคิดถึงความเป็นจริงในโลก Andy Magid, Letter from the Editor, in Notices of the AMS, November 2005, American Mathematical Society, p.1173.  แม้ว่ามุมมองของคณิตศาสตร์บริสุทธิ์และคณิตศาสตร์ประยุกต์ตั้งอยู่บนปรัชญาที่ต่างกัน สองศาสตร์นี้มีส่วนที่ทับซ้อนกันอยู่มาก ดังเช่น นักคณิตศาสตร์ประยุกต์ใช้สิ่งที่มักเรียกว่าคณิตศาสตร์บริสุทธิ์ ในการสร้างแบบจำลองสิ่งที่เกิดในโลกแห่งความเป็นจริง ในขณะที่นักคณิตศาสตร์บริสุทธิ์มักมีแรงบันดาลใจในการทำวิจัยจากปรากฏการณ์ทางธรรมชาติหรือเหตุการณ์ทางสังคม
# ลูอิส โฮลต์บี
ลูอิส แฮร์รี โฮลต์บี  เกิดวันที่ 18 กันยายน ค.ศ. 1990 เป็นนักฟุตบอลชาวเยอรมัน เล่นตำแหน่งกองกลางให้กับแบล็กเบิร์นโรเวอส์ในแชมเปียนชิป
# อาสนวิหารอารัส
อาสนวิหารอารัส  หรือชื่อเต็มว่า อาสนวิหารแม่พระและนักบุญวัสต์แห่งอารัส  เป็นอาสนวิหารโรมันคาทอลิกประจำมุขมณฑลอารัส ตั้งอยู่ที่เมืองอารัส จังหวัดปาดกาแล แคว้นโอดฟร็องส์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารีและนักบุญวัสต์แห่งอารัส ตัวอาสนวิหารได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906 กระทรวงวัฒนธรรมแห่งสาธารณรัฐฝรั่งเศส

อาสนวิหารเดิมสร้างระหว่างปี ค.ศ. 1030 และ ค.ศ. 1393 ในสถาปัตยกรรมกอทิกอย่างงดงามที่สุดแห่งหนึ่งของฝรั่งเศสตอนเหนือ จนกระทั่งถูกทำลายลงในสมัยปฏิวัติฝรั่งเศส และส่วนของอารามนักบุญวัสต์  ซึ่งเป็นกลุ่มอาคารที่ติดกันได้ถูกเปลี่ยนเป็นโรงพยาบาลและคลังแสง ซึ่งในปัจจุบันเป็นกลุ่มอาคารพิพิธภัณฑ์วิจิตรศิลป์แห่งอารัส (ตั้งแต่ปี ค.ศ. 1825) และหอสมุดแห่งอารัส อนึ่ง อาสนวิหารหลังเก่ายังใช้เป็นที่ฝังศพของหลุยส์แห่งบูร์บง เคานต์แห่งแวร์ม็องดัว พระโอรสนอกสมรสของพระเจ้าหลุยส์ที่ 14 แห่งฝรั่งเศส กับดัชเชสหลุยส์ เดอ ลา วาเลียร์ (พระสนม) 

ต่อมาในปี ค.ศ. 1883 ได้มีการสร้างโบสถ์สำหรับอารามแห่งนี้ขึ้นใหม่โดยสร้างต่อเนื่องกันเป็นกลุ่มอาคารในรูปแบบสถาปัตยกรรมแบบคลาสสิก และต่อมาได้ใช้เปลี่ยนสถานะโบสถ์หลังนี้มาเป็นอาสนวิหารตามดำริของพระคาร์ดินัลหลุยส์ เรอเน เอดัวร์ เดอ รออ็อง เพื่อทดแทนอาสนวิหารแบบกอทิกหลังเดิมที่ถูกทำลายลง 

ต่อมาช่วงสงครามโลกครั้งที่ 1 ในปี ค.ศ. 1917 อาสนวิหารและหมู่อาคารของอารามได้ถูกทำลายลงจากผลของสงคราม และได้ถูกสร้างใหม่ในรูปขนาดและรูปแบบเดิม ตั้งแต่ปี ค.ศ.1920 โดยปีแยร์ ปาแก สถาปนิกชำนาญการด้านอนุสรณ์สถานทางประวัติศาสตร์แห่งฝรั่งเศส กินเวลาบูรณปฏิสังขรณ์ทั้งสิ้นรวม 14 ปี

left|thumb|ทางเข้าหลักของอาสนวิหารซึ่งรอดจากการถูกทำลายในระหว่างสงคราม
# คณะพระคาร์ดินัล
คณะพระคาร์ดินัล  เป็นองค์กรที่สมาชิกประกอบด้วยพระคาร์ดินัลทั้งหมดในคริสตจักรโรมันคาทอลิก1983 CIC, Bk. II, Pt. II, Sec. I, Chap. III The Cardinals of the Holy Roman Church มีหน้าที่ถวายคำปรึกษาแก่พระสันตะปาปาในกิจการต่าง ๆ ในศาสนจักรเมื่อทรงเรียกประชุม (consistory)CIC 1983, can. 349 เมื่อตำแหน่งพระสันตะปาปาว่างลงไม่ว่าจะด้วยพระสันตะปาปาสิ้นพระชนม์หรือสละสมณศักดิ์ คณะพระคาร์ดินัลที่อายุไม่เกิน 80 ปี ก็จะมาร่วมการประชุมเลือกสันตะปาปาพร้อมกันJohn Paul II, Ap. Const. Universi Dominici Gregis in AAS 88 (1996) อำนาจหน้าที่ของคณะพระคาร์ดินัลเป็นไปตามสมณธรรมนูญ Universi Dominici Gregis และกฎหมายหลักแห่งนครรัฐวาติกัน

ในอดีตพระคาร์ดินัลคือนักบวชผู้ทำหน้าที่รับใช้พระสันตะปาปาในกรุงโรม ส่วนคณะพระคาร์ดินัลเริ่มเกิดขึ้นในช่วงที่จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ขึ้นครองราชย์ทั้งที่พระชนมายุเพียง 6 พรรษา ทางฝ่ายคริสตจักรจึงทำการปฏิรูปกริกอเรียนซึ่งมีผลให้การแต่งตั้งพระสันตะปาปาเป็นกิจของคริสตจักรฝ่ายเดียว จักรพรรดิโรมันอันศักดิ์สิทธิ์ไม่มีสิทธิ์ก้าวก่ายได้อีกต่อไป 

หัวหน้า (dean) และรองหัวหน้าคณะพระคาร์ดินัล จะได้รับเลือกจากพระคาร์ดินัลที่เป็นมุขนายกประจำมุขมณฑลรอบกรุงโรม ทำหน้าที่เป็นประธานและรองประธานเมื่อมีการประชุมคณะพระคาร์ดินัล อย่างไรก็ตามหัวหน้าคณะพระคาร์ดินัลไม่มีอำนาจปกครองพระคาร์ดินัลอื่น ๆ แต่ถือว่าเป็นบุคคลอันดับหนึ่งในบรรดาผู้ที่เท่าเทียมกัน 

ตำแหน่งสำคัญในคริสตจักรโรมันคาทอลิกที่ได้เป็นสมาชิกคณะพระคาร์ดินัล เช่น พระคาร์ดินัลเลขาธิการแห่งรัฐ สมณมนตรีว่าการสมณะกระทรวงต่าง ๆ กาแมร์เลนโกแห่งคริสตจักรโรมันอันศักดิ์สิทธิ์ อุปมุขนายกแห่งกรุงโรม อัครบิดรแห่งเวนิส อัครบิดรแห่งลิสบอน รวมทั้งสมาชิกทุกองค์ในสมณกรรมาธิการนครรัฐวาติกัน
# แอนติโปรตอน
แอนติโปรตอน  หรือชื่อที่รู้จักกันน้อยกว่าคือ เนกาตรอน  หรือ  (อ่านว่า พีบาร์) เป็นปฏิยานุภาคของโปรตอน แอนติโปรตอนนั้นเสถียร แต่โดยทั่วไปมีอายุสั้น เพราะการชนกับโปรตอนจะทำให้อนุภาคทั้งสองประลัยในการระเบิดของพลังงาน

พอล ดิแรกทำนายการมีอยู่ของแอนติโปรตอนซึ่งมีประจุไฟฟ้า -1 ตรงข้ามกับประจุไฟฟ้า +1 ของโปรตอน ในการบรรยายรางวัลโนเบลปี 1933 ดิแรกได้รับรางวัลโนเบลสำหรับการตีพิมพ์สมการดิแรกของเขาซึ่งทำนายการมีผลเฉลยบวกและลบของสมการพลังงาน  ของไอน์สไตน์ เมื่อปี 1928 ก่อนหน้านี้ และการมีอยู่ของโพสิตรอน ปฏิยานุภาคของอิเล็กตรอน ซึ่งมีประจุบวกและสปินตรงข้ามกับอิเล็กตรอน

แอนติโปรตอนได้รับการยืนยันเชิงทดลองในปี 1955 โดยนักฟิสิกส์มหาวิทยาลัยแคลิฟอร์เนีย เบิร์กลีย์ เอมิลิโอ เซอเกรและโอเวน แชมเบอร์เลน ซึ่งทั้งสองได้รับรางวัลโนเบลสาขาฟิสิกส์ในปี 1959 แอนติโปรตอนประกอบด้วยแอนติควาร์กขึ้น 2 ตัว และแอนติควาร์กลง 1 ตัว (uud) คุณสมบัติของแอนติโปรตอนที่มีการวัดทั้งหมดตรงกับคุณสมบัติของโปรตอน โดยมีข้อยกเว้นว่าแอนติโปรตอนมีประจุไฟฟ้าและโมเมนต์แม่เหล็กตรงข้ามกับโปรตอน คำถามที่ว่าสสารแตกต่างจากปฏิสสารอย่างไรนั้นยังไม่มีคำตอบ เพื่ออธิบายว่าเหตุใดเอกภพจึงรอดจากบิกแบงและเหตุใดปฏิสสารจึงเหลืออยู่น้อยมากในปัจจุบัน

ปรากฏการณ์ที่เกิดขึ้นในธรรมชาติ

แอนติโปรตอน ได้รับการตรวจพบในรังสีคอสมิกมาเป็นเวลานานกว่า 25 ปีแล้ว, ครั้งแรกโดยการทดลองโดยบอลลูนลมและเมื่อเร็ว ๆ นี้โดยเครื่องตรวจจับดาวเทียม
# หัวใจลัดฟ้า
หัวใจลัดฟ้า ละครโทรทัศน์แนว โรแมนติก-ดราม่า เป็น บทประพันธ์ของ ลัคนทิน นำมาสร้างเป็นละครโทรทัศน์ไทย โดย บุษบา

 เพลงประกอบละคร 
 เพลง ที่ที่เรารักกัน ขับร้องโดย รัฐภูมิ โตคงทรัพย์

 นักแสดง 

 บทบาท นักแสดง คิม จี ซก  รัฐภูมิ โตคงทรัพย์ ไหมทอง มนัสนันท์ พันเลิศวงศ์สกุล โซเฟีย  รุ่งนภา พงศ์ทิพย์สุคนธ์ หมวยเล็ก ไพลิน พิจิตรอำพล หวอ ธวัช ทัศนาพลพินิจ น้ำฝน  ชมพูนุช ปิยะภาณี ย่าน้อย พิศมัย วิไลศักดิ์ จูลี่ จาง ปิยะ เศวตพิกุล
# แขวงบางบำหรุ
บางบำหรุ เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานครประกาศกระทรวงมหาดไทย เรื่อง เปลี่ยนแปลงพื้นที่เขตบางกอกน้อยและเขตบางพลัด กรุงเทพมหานคร  ราชกิจจานุเบกษา เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น

 ที่ตั้งและอาณาเขต 
แขวงบางบำหรุตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
 ทิศเหนือ ติดต่อกับแขวงบางพลัด (เขตบางพลัด) มีถนนสิรินธรเป็นเส้นแบ่งเขต
 ทิศตะวันออก ติดต่อกับแขวงบางพลัดและแขวงบางยี่ขัน (เขตบางพลัด) มีถนนสิรินธรและถนนจรัญสนิทวงศ์เป็นเส้นแบ่งเขต
 ทิศใต้ ติดต่อกับแขวงบางยี่ขัน (เขตบางพลัด) และแขวงอรุณอมรินทร์ (เขตบางกอกน้อย) มีถนนจรัญสนิทวงศ์และถนนบรมราชชนนีเป็นเส้นแบ่งเขต
 ทิศตะวันตก ติดต่อกับแขวงอรุณอมรินทร์ (เขตบางกอกน้อย) มีถนนบรมราชชนนีเป็นเส้นแบ่งเขต

 เส้นทางหลัก 
 ถนนจรัญสนิทวงศ์
 ถนนบรมราชชนนี
 ถนนสิรินธร
# กิตติกร โล่ห์สุนทร
กิตติกร โล่ห์สุนทร (เกิด 3 กุมภาพันธ์ พ.ศ. 2512)  เป็นอดีตเลขานุการรัฐมนตรีว่าการกระทรวงสาธารณสุข อดีตสมาชิกสภาผู้แทนราษฎรจังหวัดลำปาง ในสังกัดพรรคเพื่อไทย อดีตรองเลขาธิการนายกรัฐมนตรีฝ่ายการเมือง สมาชิกบ้านเลขที่ 109 เป็นบุตรนายไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย

 ประวัติ 
กิตติกร โล่ห์สุนทร  เกิดเมื่อวันที่ 3 กุมภาพันธ์ พ.ศ. 2512 เป็นบุตรคนที่ 2 ของนายไพโรจน์ โล่ห์สุนทร กับนางรำไพ โล่ห์สุนทร มีพี่น้องรวม 5 คน คือ ตวงรัตน์ โล่ห์สุนทร กิตติกร โล่ห์สุนทร ศรินทร โล่ห์สุนทร ณฐาพร โล่ห์สุนทร และนายธนาธร โล่ห์สุนทรบัญชีแสดงรายการทรัพย์สินและหนี้สินของนางสาวตวงรัตน์ โล่ห์สุนทร, สำนักงานคณะกรรมการป้องกันและปราบปรามการทุจริตแห่งชาติ จบการศึกษาจากโรงเรียนเซนต์คาเบรียล ชั้นมัธยมศึกษาจากโรงเรียนเตรียมอุดมศึกษา ระดับปริญญาตรี วิศวกรรมศาสตรบัณฑิต (วิศวกรรมอุตสาหการ) จากจุฬาลงกรณ์มหาวิทยาลัย ในปี พ.ศ. 2534 จากนั้นได้เข้าศึกษาต่อในระดับปริญญาจนสำเร็จการศึกษาปริญญาโท สาขาบริหารธุรกิจ (MBA) จาก Drake University และปริญญาโท สาขาเศรษฐศาสตร์ จาก Iowa State University

ด้านชีวิตครอบครัว สมรสกับพัชรียา (สกุลเดิม: อภินันท์รัตนกุล) เมื่อเดือนธันวาคม พ.ศ. 2554

 การทำงาน 
หลังจากจบการศึกษาทางด้านวิศวกรรมอุตสาหการ เขาได้ทำงานเป็นวิศวกร ประจำบริษัทเซมิคอนดักเตอร์ เวนเจอร์ อินเตอร์เนชันแนล (SVI) จากนั้นได้ไปศึกษาต่อในระดับปริญญาโท จนกระทั่งในปี พ.ศ. 2538 ได้กลับมาทำงานเป็นพนักงานรัฐวิสาหกิจประจำการปิโตรเลียมแห่งประเทศไทย ต่อมาในปี พ.ศ. 2543 ได้เข้าทำงานประจำในโครงการท่อส่งก๊าซฯ และโรงแยกก๊าซไทย–มาเลเซีย กระทั่งในปี พ.ศ. 2548 จึงได้ลาออกมาทำงานการเมือง

นายกิตติกร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคไทยรักไทย ซึ่งเป็นพื้นที่เดิมของนายจินดา วงศ์สวัสดิ์ อดีตสมาชิกสภาผู้แทนราษฎร โดยการสนับสนุนของนายไพโรจน์ โล่ห์สุนทร และนายบุญชู ตรีทอง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่ 2 สังกัดพรรคพลังประชาชน ต่อมาเขาถูกตัดสิทธิทางการเมืองเนื่องจากเป็นกรรมการบริหารพรรคพลังประชาชน

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
# วิศวามิตร
ฤๅษีวิศวามิตร  เป็นอาจารย์สำนักวิศวามิตรท่านแรก มีความเชี่ยวชาญในวิชาธนู ฤๅษีวิศวามิตรเป็นกษัตริย์แห่งกันยากุพชะ ในตำนานบางแห่งกล่าวว่าเป็นโอรสของพระนางคาธิ พระราชาแห่งกันยากุพชะได้บำเพ็ญตบะจนถึงได้เป็นฤๅษีขั้นสูง และเป็นที่ปรึกษาของพระราม วิศวามิตรพรหมฤๅษีมีอำนาจมาก มีธนูและลูกศรชนิดพิเศษ ได้ก่อตั้งสำนักการศึกษาขึ้นชื่อว่า สำนักวิศวามิตร มีอาจารย์วิศวามิตรสืบต่อมามากมายหลายท่าน ซึ่งมีชื่อเสียงในฐานะที่เป็นสำนักศึกษาของพระพุทธเจ้าในวัยเยาว์ พระวสิษฐฤๅษี (บางแห่งว่า วสิษฐมุนี) กล่าวว่า ฤๅษีวิศวามิตรมีพลังจิตและเป็นฤๅษีขั้นสูงเชิงผาหิมพานต์ หน้า 81-82สุชีพ ปุญญานุภาพ หนังสือศาสนาและวัฒนธรรม เรื่อง เชิงผาหิมพานต์

ในอีกตำนานหนึ่ง กล่าวว่า ก่อนการบำเพ็ญตบะในสมัยหนึ่งนั้น ฤๅษีวิศวามิตรได้มีบุตรตรีชื่อ ศกุนตลา ซึ่งเกิดแต่นางอัปสรที่มารบกวนการบำเพ็ญเพียร

สำนักวิศวามิตรสมัยต้นพุทธศตวรรษ
สำนักวิศวามิตรISBN 9743154434 เป็นชื่อสำนักศึกษาแห่งกษัตริย์ มีชื่อเสียงเช่นเดียวกันกับ สำนักตักกศิลา เป็นสำนักเก่าแก่ และเป็นสถานที่ศึกษาแห่งกษัตริย์ในสกุลศากยวงศ์ และสกุลโกลิยวงศ์ ตลอดถึงแม้กษัตริย์แห่งเมืองไพศาลี, ปาวา หรือ กุสินารา หากไม่ศึกษาในสำนักตักกศิลาแล้ว ก็มักจะศึกษาไปจากสำนักวิศวามิตรนี้ สำนักวิศวามิตรมีที่ตั้งอยู่ ณ บริเวณต้นลำน้ำโรหิณี บริเวณตอนใต้เทือกเขาหิมาลัย เป็นที่ไกลออกไปกว่าสำนักตักกศิลา

คำว่า "สำนักวิศวามิตร" แปลว่า "สำนักแห่งความเป็นมิตรกับคนทั่วไป" อาจารย์แห่งสำนักในสมัยแรก ๆ ส่วนใหญ่เป็นผู้ชำนาญทางวิชาฤๅษี พร้อมด้วยวิชาธนู อาจารย์วิศวามิตรแห่งสำนักวิศวามิตรทุกคน เป็นบุรุษที่มีใจดำรงมั่นต่อการอบรมศีลธรรม และศิลปวิทยา สำนักวิศวามิตรเป็นสถานที่อบรมสั่งสอนเจ้าชายสิทธัตถะในสมัยเยาว์วัย อาจารย์วิศวามิตรที่มีชื่อเสียง เป็นบุตรในสกุลลิจฉวีกษัตริย์แห่งกรุงไพศาลี มีพี่ชาย 2 คน มีน้องสาว 1 คน และมีคนดูแลสำนักที่มีชื่อเสียง ชื่อ "สังกิจจ์" ซึ่งเป็นคนดูแลเรื่องอาหารและความเป็นอยู่แก่นักศึกษาที่มาเล่าเรียนในสำนัก

คำสอนพิเศษสำนักวิศวามิตรเชิงผาหิมพานต์ หน้า 31-32 
 จะต้องรู้จักอดทน ทำเป็นไม่รู้เท่าทัน ทำเป็นไม่เห็นไม่ได้ยินกิริยาอาการ หรือถ้อยคำล่วงเกินของผู้อื่น
 แม้จะมีความรู้ความสามารถสักเพียงไร ก็ไม่พึงตั้งอยู่ในความประมาท จงคิดให้ดีก่อนทำก่อนพูดอะไรที่เกี่ยวข้องกับคนอื่น
 ถ้าเห็นอะไรเกินความสามารถ ให้หาทางสอบถามหาความแก้ไขจากอาจารย์

อาวุธพิเศษที่ใช้ประกอบคำสอนข้อที่ 2 ได้แก่ เกราะ ธนู และลูกธนู
# เขตอัครบิดรเวนิส
เขตอัครบิดรเวนิส  เป็นเขตอัครบิดรโรมันคาทอลิกที่ตั้งอยู่ภายในแคว้นเวเนโต ประเทศอิตาลี

เขตอัครบิดรเวนิสมีต้นกำเนิดมาจากมุขมณฑลโอลีโวโลซึ่งก่อตั้งมาตั้งแต่ปี ค.ศ. 774 ต่อมาในปี ค.ศ. 1091 ได้เปลี่ยนชื่อเป็นมุขมณฑลกัสเตลโล และในวันที่ 8 ตุลาคม ค.ศ. 1451 จึงถูกยกสถานะขึ้นเป็นเขตอัครบิดร โดยยุบเขตอัครบิดรกราโดมารวมกับเขตอัครบิดรเวนิสในเวลาเดียวกันนี้ พระสันตะปาปาในสมณสมัยต่อ ๆ มายังขยายอาณาเขตของเขตอัครบิดรออกไปอีก โดยให้ยุบมุขมณฑลเอกวีลีโอมารวมในปี ค.ศ. 1466 และยุบมุขมณฑลตอร์เชลโลมารวมอีกในปี ค.ศ. 1818

ปัจจุบันเขตอัครบิดรมีเวนิสมีพื้นที่ 874 ตารางกิโลเมตร แบ่งออกเป็น 128 เขตแพริช มีคริสต์ศาสนิกชนโรมันคาทอลิกอาศัยอยู่ 349,163 คน (สถิติปี ค.ศ. 2011) มีมหาวิหารนักบุญมาระโกเป็นอาสนวิหารประจำเขต อัครบิดรของปัจจุบันคือพระคาร์ดินัลฟรันเชสโก โมราเกลีย ซึ่งได้รับแต่งตั้งมาตั้งแต่วันที่ 31 มกราคม ค.ศ. 2012

 อัครบิดรแห่งเวนิส 
ปัจจุบันมีอัครบิดรในคริสตจักรละตินอยู่ 5 ตำแหน่ง นอกจากอัครบิดรแห่งเวนิส ก็ได้แก่ อัครบิดรแห่งกรุงโรม อัครบิดรแห่งลิสบอน อัครบิดรแห่งอีสต์อินดีส์ และอัครบิดรละตินแห่งเยรูซาเลม 

ในประวัติศาสตร์คริสตจักรโรมันคาทอลิกมีอัครบิดรแห่งเวนิส 3 องค์ได้รับการประกาศเป็นนักบุญ ได้แก่ นักบุญโลเรนโซ จุสตีนีอานี และนักบุญจูเซปเป เมลคีออร์เร และนักบุญอันเจโล จูเซปเป รอนกัลลี และมี 3 องค์ได้เป็นพระสันตะปาปา คือ สมเด็จพระสันตะปาปาปิอุสที่ 10 สมเด็จพระสันตะปาปาจอห์นที่ 23 และสมเด็จพระสันตะปาปาจอห์น ปอลที่ 1 

 ปริมุขมณฑล 
เขตอัครบิดรเวนิส มีสถานะเป็นอัครมุขมณฑลซึ่งมีปริมุขมณฑลในสังกัดรวมทั้งสิ้น 10 มุขมณฑล ได้แก่
 มุขมณฑลอาดรีอา-โรวีโก
 มุขมณฑลเบลลูโน-เฟลเตร
 มุขมณฑลกีออจจา
 มุขมณฑลกอนกอร์ดีอา-ปอร์เดโนเน
 มุขมณฑลปาโดวา
 มุขมณฑลเตรวีโซ
 มุขมณฑลเวโรนา
 มุขมณฑลวีเชนซา
 มุขมณฑลวิตโตรีโอเวเนโต
# สกุลฟีนิกซ์
สกุลฟีนิกซ์ (Phoenix) เป็นสกุลหนึ่งในวงศ์ปาล์ม มีสมาชิก 14 สปีชีส์ เป็นพืชพื้นเมืองในหมู่เกาะคานารี และแอฟริกาจากเหนือจนถึงตอนกลาง ส่วนใต้สุดของยุโรป และในเอเชียจากตุรกีไปจนถึงจีนตอนใต้และมาเลเซีย แหล่งที่อยู่เป็นทั้งที่ลุ่มน้ำ ทะเลทราย และป่าชายเลน พืชในสกุลนี้ส่วนใหญ่เป็นพืชกึ่งทนแล้ง แต่พบบ่อยใกล้บริเวณที่มีระดับน้ำใต้ดินสูง แม่น้ำ หรือน้ำพุ  เป็นสกุลที่มีความโดดเด่นในวงศ์ย่อย Coryphoideae โดยมีใบประกอบแบบขนนกแทนที่จะเป็นแบบฝ่ามือRiffle, Robert L. and Craft, Paul (2003) An Encyclopedia of Cultivated Palms. Portland: Timber Press. ISBN 0-88192-558-6 / ISBN 978-0-88192-558-6 ชื่อของสกุลมาจากภาษากรีก  (phoinix) หรือ  (phoinikos)ซึ่งเป็นภาษากรีกหมายถึงปาล์ม ใช้โดย Theophrastus และพลินีผู้เฒ่า มักจะใช้อ้างถึงฟีนิกซ์ โอรสของอัมินทอร์และคลีโอบุลในเรื่องอีเลียดของโฮเมอร์ หรือนกฟีนิกซ์ ปาล์มสกุลนี้ ยังคงแพร่กระจายได้ดีในถิ่นที่อยู่ของมัน 
ตัวอย่างสปีชีส์
Phoenix acaulis Roxb. - Dwarf Date Palm
Phoenix andamanensis S.C.Barrow
Phoenix atlantica, or Cape Verde palm, endemic to the Cape Verde Islands, erroneously characterized as a feral P. dactylifera.http://www.springerlink.com/content/thg341r405n28455/
Phoenix caespitosa Chiov.
Phoenix canariensis Chabaud - Canary Island Date Palm.
Phoenix dactylifera L. - Date Palm.
Phoenix loureiroi Kunth (syn. P. humilis)
Phoenix paludosa Roxb. - Mangrove Date Palm.
Phoenix pusilla Gaertn. - Ceylon Date Palm.
Phoenix reclinata Jacq. - Senegal Date Palm.
Phoenix roebelenii O'Brien - Pygmy Date Palm.
Phoenix rupicola T.Anderson - Cliff Date Palm.
Phoenix sylvestris (L.) Roxb. - Indian Date Palm.
Phoenix theophrasti Greuter - Cretan Date Palm
thumb|600px|left|ภาพที่ดูคล้ายโอเอซิสในตอนกลางของบัววิสตาตะวันตก หมู่เกาะเคปเวิร์ด
# พระเจ้าโจวก้ง
พระเจ้าโจวก้ง  เป็นพระมหากษัตริย์รัชกาลที่ 6 ในราชวงศ์โจวSources of Western Zhou History: Inscribed Bronze Vessels by Edward L. ShaughnessySharing the Light: Representations of Women and Virtue in Early China by Lisa Ann Raphals. Gong is mentioned with one woman. ครองราชย์ในช่วงระหว่าง 922-900 ปีก่อนคริสต์ศักราช หรือ 917/15-900 ปีก่อนคริสต์ศักราช โดยประมาณตามประวัติศาสตร์โบราณของจีนเคมบริดจ์
# อาสนวิหารแวร์ซาย
อาสนวิหารแวร์ซาย  หรือชื่อเต็มว่า อาสนวิหารนักบุญหลุยส์แห่งแวร์ซาย  เป็นอาสนวิหารโรมันคาทอลิก เป็นที่ตั้งคาเทดราของมุขนายกประจำมุขมณฑลแวร์ซาย ตั้งอยู่ในเมืองแวร์ซาย ชานกรุงปารีส จังหวัดอีฟว์ลีน แคว้นอีล-เดอ-ฟร็องส์ ประเทศฝรั่งเศส สร้างตามพระบัญชาของพระเจ้าหลุยส์ที่ 15 แห่งฝรั่งเศส ในฐานะโบสถ์ประจำเขตแพริช ในสถาปัตยกรรมแบบโรโกโกอันวิจิตร เมื่อปี ค.ศ. 1754 เพื่ออุทิศแด่นักบุญหลุยส์แห่งฝรั่งเศส ต่อมาได้รับการยกฐานะเป็นอาสนวิหารแห่งการปฏิวัติฝรั่งเศสโดยการเลือกของมุขนายก เพื่อเป็นที่ตั้งของมุขมณฑลแวร์ซายแทนโบสถ์แม่พระแห่งแวร์ซาย และได้รับพิธีเสกเมื่อปี ค.ศ. 1843 โดยการเสกได้ล่าช้ามาถึง 3 สมัยของมุขนายก

หน้าบันของอาสนวิหารประกอบด้วยเสาแบบคอรินเทียนและเสาแบบดอริก ขนาบด้วยหอระฆังทั้งสอง โดยมีหอหลังคาโดมเป็นทรงปลายแหลมแบบ "บาลัสเตอร์" อยู่ตรงกลางเหนือแขนกางเขนของวิหาร บริเวณจุดตัดกลางโบสถ์

อาสนวิหารแวร์ซายได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906

แวร์ซาย
หมวดหมู่:สิ่งก่อสร้างในจังหวัดอีฟว์ลีน
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:สิ่งก่อสร้างในคริสต์ศตวรรษที่ 19
หมวดหมู่:อนุสรณ์สถานทางประวัติศาสตร์แห่งฝรั่งเศส
# เหรียญราชนิยม
เหรียญราชนิยม  เป็นเหรียญที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว  ใช้อักษรย่อว่า ร.น. ปัจจุบันพ้นสมัยการพระราชทานแล้ว

ประวัติ
เหรียญราชนิยม  เป็นเหรียญที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว  ใช้อักษรย่อว่า ร.น. สำหรับพระราชทานแก่ผู้ที่ช่วยเหลือเจ้าหน้าที่ให้เป็นประโยชน์อย่างสำคัญ  อันแสดงว่าผู้นั้นมีความปรารถนาและเต็มใจกระทำหน้าที่พลเมืองดี เข้าฝ่าอันตรายโดยไม่เกรงภัยที่อาจเกิดแก่ชีวิตของตนหรือได้เสี่ยงภัยช่วยผู้อื่นให้พ้นอันตราย แต่ต้องมิใช่เป็นการกระทำเพราะความจำเป็น หรือทำตามตำแหน่งหน้าที่ของตน
ลักษณะของเหรียญ
เป็นเหรียญเงินรูปกลม ด้านหน้ามีพระบรมรูปพระบาทสมเด็จพระมงกุฎเกล้าเจ้าอยู่หัว มีอักษรจารึกพระปรมาภิไธยว่า มหาราชา ปรเมน์ทรมหาวชิราวุโธ สยามรัชกาล พุทธศาสนุ ปัตถัมภโก  ด้านหลังจารึกอักษรว่า  ทรงพระราชนิยมพระราชทาน ข้างบนมีห่วงห้อยกับแพรแถบสีดำและเหลือง กว้าง 3 เซนติเมตร  สำหรับสตรีแพรแถบเป็นรูปแมลงปอ ไม่มีประกาศนียบัตร ประดับที่หน้าอกเสื้อเบื้องขวา
# เฉลิมไทยอวอร์ด ครั้งที่ 9
เฉลิมไทยอวอร์ด ครั้งที่ 9 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2555 โดยผู้ได้รับการเสนอชื่อเข้าชิงและผู้ชนะในสาขาต่าง ๆ ได้มาจากการลงคะแนนเสียงของสมาชิกเว็บไซต์ pantip ผู้มีสิทธิ์ออกเสียง ภายหลังมีการประกาศผลรางวัลขึ้นในวันที่ 11 มีนาคม พ.ศ. 2556

 ผลรางวัลเฉลิมไทยอวอร์ด ครั้งที่ 9งานประกาศผลรางวัล เฉลิมไทยอวอร์ด ครั้งที่ ๙ pantip.com เรียกดูครั้งล่าสุดเมื่อวันที่ 12 มีนาคม พ.ศ. 2556งานประกาศผลรางวัล เฉลิมไทยอวอร์ด ครั้งที่ ๙ (กระทู้ที่ ๒) pantip.com เรียกดูครั้งล่าสุดเมื่อวันที่ 12 มีนาคม พ.ศ. 2556 

 :: สาขาภาพยนตร์ต่างประเทศแห่งปี 
ผู้ชนะ
  Argo

ผู้เข้าชิงอื่น ๆ
  The Artist
  The Dark Knight Rises
  Life of Pi
 The Perks of Being a Wallflower

 :: สาขาภาพยนตร์ไทยแห่งปี 
ผู้ชนะ
 Home ความรัก ความสุข ความทรงจำ

ผู้เข้าชิงอื่น ๆ
 แต่เพียงผู้เดียว
 รัก 7 ปี ดี 7 หน
 ยอดมนุษย์เงินเดือน
 It Gets Better ไม่ได้ขอให้มารัก

 :: สาขางานกำกับภาพยนตร์แห่งปี (สำหรับภาพยนตร์ต่างประเทศ) 
ผู้ชนะ
  Argo (Ben Affleck) 

ผู้เข้าชิงอื่น ๆ
  Life of Pi (Ang Lee)
 Shutter Island (Martin Scorsese)
 Hugo (Martin Scorsese)
  The Artist (Michel Hazanavicius)

 :: สาขางานกำกับภาพยนตร์แห่งปี (สำหรับภาพยนตร์ไทย) 
ผู้ชนะ
 Home ความรัก ความสุข ความทรงจำ (ชูเกียรติ ศักดิ์วีระกุล)

ผู้เข้าชิงอื่น ๆ
 อันธพาล (ก้องเกียรติ โขมศิริ)
 แต่เพียงผู้เดียว (คงเดช จาตุรันต์รัศมี)
 รัก 7 ปี ดี 7 หน (จิระ มะลิกุล)
 It Gets Better ไม่ได้ขอให้มารัก (ธัญญ์วาริน สุขะพิสิษฐ์)

 :: สาขานักแสดงชายในบทนำจากภาพยนตร์ต่างประเทศแห่งปี 
ผู้ชนะ

ผู้เข้าชิงอื่น ๆ

 :: สาขานักแสดงหญิงในบทนำจากภาพยนตร์ต่างประเทศแห่งปี 
ผู้ชนะ

ผู้เข้าชิงอื่น ๆ

 :: สาขานักแสดงชายในบทนำจากภาพยนตรไทยแห่งปี 
ผู้ชนะ

ผู้เข้าชิงอื่น ๆ

 :: สาขานักแสดงหญิงในบทนำจากภาพยนตรไทยแห่งปี 
ผู้ชนะ

ผู้เข้าชิงอื่น ๆ

 :: สาขานักแสดงชายในบทสมทบจากภาพยนตร์ต่างประเทศแห่งปี 
ผู้ชนะ

ผู้เข้าชิงอื่น ๆ

 :: สาขานักแสดงชายในบทสมทบจากภาพยนตร์ไทยแห่งปี 
ผู้ชนะ

ผู้เข้าชิงอื่น ๆ

 :: สาขานักแสดงหญิงในบทสมทบจากภาพยนตร์ต่างประเทศแห่งปี 
ผู้ชนะ
"คริส หอวัง จาก รัก7ปี ดี7หน"

ผู้เข้าชิงอื่น ๆ
 บงกช คงมาลัย จาก จันดารา ปฐมบท
ศกุนตลา เทียนไพโรจน์ จาก ยอดมนุษย์เงินเดือน
พุทธชาติ พงศ์สุชาติ จาก Home ความรัก ความสุข ความทรงจำ
อภิญญา สกุลเจริญสุข จาก I Miss U รักฉันอย่าคิดถึงฉัน

 :: สาขานักแสดงหญิงในบทสมทบจากภาพยนตร์ไทยแห่งปี 
ผู้ชนะ

ผู้เข้าชิงอื่น ๆ

 :: สาขาบทภาพยนตร์ต่างประเทศแห่งปี 
ผู้ชนะ

ผู้เข้าชิงอื่น ๆ

 :: สาขาบทภาพยนตร์ไทยแห่งปี 
ผู้ชนะ

ผู้เข้าชิงอื่น ๆ

 :: สาขาภาพยนตร์แอนิเมชันแห่งปี 
ผู้ชนะ

ผู้เข้าชิงอื่น ๆ

 :: สาขาภาพยนตร์ฉายจำกัดโรงแห่งปี 
ผู้ชนะ

ผู้เข้าชิงอื่น ๆ

 :: สาขาภาพยนตร์นอกรอบแห่งปี 
ผู้ชนะ

ผู้เข้าชิงอื่น ๆ

 :: สาขาการกำกับภาพในภาพยนตร์แห่งปี (กำกับภาพ/ถ่ายภาพ) 
ผู้ชนะ

ผู้เข้าชิงอื่น ๆ

 :: การลำดับภาพในภาพยนตร์แห่งปี (ลำดับภาพ/ตัดต่อภาพ) 
ผู้ชนะ

ผู้เข้าชิงอื่น ๆ

 :: สาขางานศิลป์ในภาพยนตร์แห่งปี (กำกับศิลป์/เครื่องแต่งกาย/แต่งหน้า) 
ผู้ชนะ

ผู้เข้าชิงอื่น ๆ

 :: สาขางานเสียงในภาพยนตร์แห่งปี (บันทึกเสียง/ตัดต่อเสียง) 
ผู้ชนะ

ผู้เข้าชิงอื่น ๆ

 :: สาขาดนตรีประกอบภาพยนตร์แห่งปี 
ผู้ชนะ

ผู้เข้าชิงอื่น ๆ

 :: สาขาเพลงประกอบจากภาพยนตร์ต่างประเทศแห่งปี 
ผู้ชนะ

ผู้เข้าชิงอื่น ๆ

 :: สาขาเพลงประกอบจากภาพยนตร์ไทยแห่งปี 
ผู้ชนะ

ผู้เข้าชิงอื่น ๆ

 :: สาขาเทคนิคพิเศษทางภาพแห่งปี 
ผู้ชนะ

ผู้เข้าชิงอื่น ๆ